
24-TA-302: Noteikumu projekts (Grozījumi)
Grozījumi Ministru kabineta 2015. gada 8. decembra noteikumos Nr. 705 "Valsts un Eiropas Savienības atbalsta piešķiršanas kārtība pasākumā "Zināšanu pārneses un informācijas pasākumi""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (30.06.2021.)

	1.
	Noteikumu konsolidētā versija
23. De minimis atbalstu piešķir, ievērojot regulas 2023/2831 1. panta 1. punktā minētos nozaru un darbību izņēmumus. Atbalsta pretendents informē gala labuma guvēju par to, ka viņam jāievēro regulas 2023/2831  1. panta 2. punktā noteiktās prasības.
	Iebildums (FM - 26.03.2024.)
Lai no noteikumiem nepārprotami būtu skaidri Komisijas regulas Nr. 2023/2831 1. panta 2. punkta nosacījumi, lūdzam noteikumu 23. punktu izteikt, piemēram, šādā redakcijā:
Piedāvātā redakcija
23. Atbalstu saskaņā ar regulu 2023/2831 piešķir, ievērojot regulas 2023/2831 1. panta 1. punktā minētos nozaru un darbību izņēmumus. Ja gala labuma guvējs darbojas kādā no regulas 2023/2831 1. panta 1. punkta a), b), c) vai d) apakšpunktā minētajām neatbalstāmajām nozarēm, atbalstu drīkst piešķirt tikai tad, ja tiek skaidri nodalītas darbības un finanšu plūsmas atbalstāmās nozarēs, nodrošinot, ka darbības izslēgtajās nozarēs negūst labumu no pasākuma ietvaros piešķirtā atbalsta.

 
	Ņemts vērā
-
	23. De minimis atbalstu piešķir, ievērojot regulas 2023/2831  1. panta 1. punktā minētos nozaru un darbību izņēmumus. Ja gala labuma guvējs darbojas kādā no regulas 2023/2831 1. panta 1. punkta "a", "b", "c" vai "d" apakšpunktā minētajām nozarēm, atbalstu drīkst piešķirt tikai tad, ja tiek skaidri nodalītas darbības un finanšu plūsmas atbalstāmās nozarēs, nodrošinot, ka darbības izslēgtajās nozarēs negūst labumu no pasākumā piešķirtā atbalsta.

	2.
	Noteikumu konsolidētā versija
28. Ievērojot regulas 2023/2831  5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu līdz regulas 2023/2831  3. panta 2. punktā noteiktajam attiecīgajam robežlielumam, kā arī ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā.
	Iebildums (FM - 26.03.2024.)
Ievērojot to, ka noteikumu 28. punkts paredz iespēju de minimis atbalstu kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam,  ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā, lūdzam papildus noteikumos paredzēt normu, ka, piesakoties de minimis atbalstam ar regulu 2023/2831, atbalsta pretendentam ir jāsniedz atbalsta sniedzējam informācija par plānoto un piešķirto atbalstu tā paša projekta ietvaros, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un atbalsta intensitāti.
Piedāvātā redakcija
-
	Ņemts vērā
-
	28. Ievērojot regulas 2023/2831  5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz regulas 2023/2831  3. panta 2. punktā noteiktajam attiecīgajam robežlielumam, kā arī ar citu valsts atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām attiecināmajām izmaksām var apvienot, ja pēc atbalstu apvienošanas atbalsta vienību vai izmaksu pozīcijai attiecīgā maksimālā atbalsta intensitāte nepārsniedz 100 procentus. Piesakoties regulā 2023/2831 noteiktajam de minimis atbalstam, gala labuma guvējs iesniedz atbalsta pretendentam informāciju par plānoto un piešķirto atbalstu tai pašai darbībai, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, plānoto un piešķirto atbalsta summu un atbalsta intensitāti.

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 26.03.2024.)
Lai noteikumos iekļautu skaidrus de minimis atbalsta piešķiršanas nosacījumus saskaņā ar Komisijas regulas Nr. ​2023/2831 3. panta 2. punktu lūdzam papildināt anotāciju ar skaidrojumu par to, kā nosakāms trīs gadu laika posms, norādot, ka ar trīs gadu periodu saprotams laika periods no konkrēta datuma, kad piešķirts pēdējais atbalsts līdz konkrētam datumam, kas ir jaunā piešķiramā atbalsta datums, piemēram, ja jaunā atbalsta piešķiršanas datums ir 2024.gada 18. jūnijs, trīs gadu periods būs skaitāms līdz 2021. gada 18. jūnijam.

 
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	4.
	Noteikumu konsolidētā versija
4. Finansējuma saņēmējs ir atbalsta pretendents, kas apakšpasākuma īstenošanai izvēlēts, organizējot publisko iepirkumu.
	Priekšlikums (FM - 26.03.2024.)
Skaidrojam, ka, lai publiska persona, veicot iepirkumu, izslēgtu komercdarbības atbalstu konkrētam piegādātājam, tai jārīkojas kā tirgus ekonomikas dalībniekam, proti, darījumam ir jāatbilst tirgus nosacījumiem. Līdz ar to, lai izslēgtu ekonomiskās priekšrocības preču piegādātājiem un pakalpojumu sniedzējiem, tādējādi novēršot tiem komercdarbības atbalsta piešķiršanu, tie būtu jāizraugās atklātā, pārredzamā, nediskriminējošā un konkurenci nodrošinošā procedūrā.
Procedūrai ir jābūt konkurenci nodrošinošai, lai procesā varētu piedalīties visi ieinteresētie un nosacījumiem atbilstīgie piegādātāji/pakalpojuma sniedzēji, kā arī procedūrai ir jābūt pārredzamai, lai nodrošinātu, ka visi ieinteresētie piegādātāji/pakalpojuma sniedzēji katrā konkursa procedūras posmā ir vienādi un pienācīgi informēti. Iepirkuma procedūrai jābūt pietiekami plaši publiskotai, lai par to varētu uzzināt potenciālie piedāvājumu iesniedzēji. Nepieciešamie priekšnosacījumi ir nediskriminējoša attieksme pret visiem piedāvājumu iesniedzējiem visos procedūras posmos un objektīvu atlases un līgumslēgšanas kritēriju noteikšana pirms procedūras. Lai garantētu vienlīdzīgu attieksmi, līgumslēgšanas kritērijiem būtu jābūt tādiem, kas dod iespēju objektīvi salīdzināt un novērtēt piedāvājumus. Skaidrojam, ka preču/pakalpojumu iegāde no komersantiem, neievērojot atklātu, pārredzamu, nediskriminējošu un konkurenci nodrošinošu procedūru, var kvalificēties kā komercdarbības atbalsts tiem un tad tas var tikt piešķirts, tikai ievērojot attiecīgo komercdarbības atbalsta regulējumu.
Lai nodrošinātu, ka preču piegādātāju/pakalpojumu sniedzēja līmenī netiek sniegts komercdarbības atbalsts, lūdzam papildināt noteikumu 4. punktu ar nosacījumu, ka, īstenojot projektu, finansējuma saņēmējs apakšpasākuma īstenošanai tiek izvēlēts saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.
 
Piedāvātā redakcija
Finansējuma saņēmējs ir atbalsta pretendents, kas apakšpasākuma īstenošanai izvēlēts, organizējot publisko iepirkumu atklātas, pārredzamas, nediskriminējošas un konkurenci nodrošinošas procedūras veidā.
	Nav ņemts vērā
Saskaņā ar spēkā esošo noteikumu Nr. 705 4. punktu finansējuma saņēmējs jau ir izvēlēts, organizējot publisko iepirkumu, pēc kura ir noslēgts iepirkuma līgums "Mācību organizēšana un īstenošana Latvijas Lauku attīstības programmas profesionālās izglītības un prasmju apguves pasākuma ietvaros" ar izpildes termiņu līdz 2025. gada 30. septembrim.
	4. Finansējuma saņēmējs ir atbalsta pretendents, kas apakšpasākuma īstenošanai izvēlēts, organizējot publisko iepirkumu.

	5.
	Noteikumu konsolidētā versija
2.4. Ar valsts atbalsta saņemšanu saistītie nosacījumi
	Priekšlikums (FM - 05.04.2024.)
Ievērojot to, ka konkrētie MK noteikumi ir komercdarbības atbalsta programma, kas paredz atbalsta sniegšanu saskaņā ar regulu 2023/2831, tad tajā ir ietverami visi nosacījumi, kas attiecas uz šo komercdarbības atbalsta veidu un ir saistoši atbalsta saņēmējam, tai skaitā nosacījumi par nelikumīga komercdarbības atbalsta atgūšanu. Attiecīgi lūdzam precizēt noteikumu projektu, paredzot nelikumīga komercdarbības atbalsta atgūšanas normu, ja atbalsts sniegts saskaņā ar regulu 2023/2831, piemēram, piedāvātajā redakcijā. 
Piedāvātā redakcija
Ja tiek pārkāptas regulas 2023/2831 prasības, gala labuma guvējam ir pienākums atmaksāt Lauku atbalsta dienestam projekta ietvaros nelikumīgi saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Ņemts vērā
Papildināts ar 30.1 punktu šādā redakcijā:
30.1 Ja tiek pārkāptas regulas 2023/2831 prasības, gala labuma guvējam ir pienākums atmaksāt Lauku atbalsta dienestam atbalsta pasākuma ietvaros nelikumīgi saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	2.4. Ar valsts atbalsta saņemšanu saistītie nosacījumi

	6.
	Noteikumu konsolidētā versija
2.4. Ar valsts atbalsta saņemšanu saistītie nosacījumi
	Priekšlikums (FM - 26.03.2024.)
Ievērojot to, ka noteikumi paredz komercdarbības atbalsta sniegšanu saskaņā ar regulu 2023/2831, bet noteikumos nav ietverta nelikumīga komercdarbības atbalsta atgūšana, lūdzam precizēt noteikumu projektu, paredzot nosacījumu, ka, pārkāpjot regulas 2023/2831 prasības, gala labuma guvējam ir pienākums atmaksāt Lauku atbalsta dienestam projekta ietvaros nelikumīgi saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
 
Piedāvātā redakcija
-
	Ņemts vērā
-
	2.4. Ar valsts atbalsta saņemšanu saistītie nosacījumi

	7.
	Noteikumu konsolidētā versija
27. Pirms de minimis atbalsta piešķiršanas pārbauda, vai minētais atbalsts gala labuma guvējam trīs gadu periodā, skaitot no de minimis atbalsta piešķiršanas dienas, nepalielina saņemtā de minimis atbalsta kopējo apmēru līdz līmenim, kas pārsniedz regulas 2023/2831 3. panta 2. punktā noteikto maksimālo de minimis atbalsta apmēru. Izvērtējot atbalsta apmēru, vērtē saņemto de minimis atbalstu viena vienota uzņēmuma līmenī. Vienots uzņēmums ir tāds uzņēmums, kas atbilst regulas 2023/2831  2. panta 2. punktā minētajiem kritērijiem.
	Priekšlikums (FM - 26.03.2024.)
Vēršam uzmanību, ka regulas 2023/2831 2. panta 2. punktā ir definēts "viens vienots uzņēmums", tādējādi lūdzam precizēt 27. punkta pēdējo teikumu nodrošinot atbilstību regulā 2023/2831 2. panta 2. punktā noteiktajam.
Piedāvātā redakcija
-
	Ņemts vērā
-
	27. Pirms de minimis atbalsta piešķiršanas pārbauda, vai minētais atbalsts gala labuma guvējam trīs gadu periodā, skaitot no de minimis atbalsta piešķiršanas dienas, nepalielina saņemtā de minimis atbalsta kopējo apmēru līdz līmenim, kas pārsniedz regulas 2023/2831 3. panta 2. punktā noteikto maksimālo de minimis atbalsta apmēru. Izvērtējot atbalsta apmēru, vērtē saņemto de minimis atbalstu viena vienota uzņēmuma līmenī. Viens vienots uzņēmums ir tāds uzņēmums, kas atbilst regulas 2023/2831  2. panta 2. punktā minētajiem kritērijiem.

	8.
	Noteikumu konsolidētā versija
28. Ievērojot regulas 2023/2831  5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu līdz regulas 2023/2831  3. panta 2. punktā noteiktajam attiecīgajam robežlielumam, kā arī ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. Piesakoties regulā 2023/2831  noteiktajam de minimis atbalstam, gala labuma guvējs iesniedz atbalsta pretendentam informāciju par plānoto un piešķirto atbalstu tās pašas darbības ietvaros, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, plānoto un piešķirto atbalsta summu un atbalsta intensitāti.
	Priekšlikums (FM - 05.04.2024.)
Ievērojot to, ka de minimis atbalsts saskaņā ar regulu 2023/2831 var tikt piešķirts arī, tai skaitā par vienām un tām pašām attiecināmajām izmaksām, kā tas norādīts 28. punkta otrajā teikumā, lūdzam precizēt 28. punktu, piemēram, piedāvātajā redakcijā.
Piedāvātā redakcija
Ievērojot regulas 2023/2831 5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz regulas 2023/2831 3.panta 2.punktā noteiktajam attiecīgajam robežlielumam, kā arī ar citu valsts atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām attiecināmajām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.
Piesakoties regulā 2023/2831  noteiktajam de minimis atbalstam, gala labuma guvējs iesniedz atbalsta pretendentam informāciju par plānoto un piešķirto atbalstu tās pašas darbības ietvaros, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, plānoto un piešķirto atbalsta summu un atbalsta intensitāti.
	Ņemts vērā
-
	28. Ievērojot regulas 2023/2831  5. panta 1., 2. un 3. punkta nosacījumus, de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz regulas 2023/2831  3. panta 2. punktā noteiktajam attiecīgajam robežlielumam, kā arī ar citu valsts atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām attiecināmajām izmaksām var apvienot, ja pēc atbalstu apvienošanas atbalsta vienību vai izmaksu pozīcijai attiecīgā maksimālā atbalsta intensitāte nepārsniedz 100 procentus. Piesakoties regulā 2023/2831 noteiktajam de minimis atbalstam, gala labuma guvējs iesniedz atbalsta pretendentam informāciju par plānoto un piešķirto atbalstu tai pašai darbībai, tai skaitā par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, plānoto un piešķirto atbalsta summu un atbalsta intensitāti.



